钦定古今图书集成/理学汇编/文学典/第116卷 > 刘汝教
## 钦定古今图书集成/理学汇编/文学典/第116卷 > 刘汝教

按《畿辅通志》：“汝教，唐县人，号育山樵子。幼机颖，长乃
静晦于世，澹然独苦心于文。自谓攟接两汉，剞劂先
秦，以成吾之磊落而后已。瓌瑰满心，笔扛大块，句露
天根，大吐古人之奇，而世人不好，七试七黜。既而叹
曰：‘匪文之厄，实命之塞。乃收风云而寂寥于英气之
馀，外形骸而纵浪于大化之内，晚嗜庄骚，日理诗酒’”，
以为天游之具。所著有《育樵吟》五卷。